วันนี้ไปฉีดไฟเซอร์มา บางคนไม่มีเลือดติดที่พาสเตอร์ บางคนที่เลือดอยากทราบว่ามันต่างกันได้ยังไงอะครับเกี่ยวกับฉีดยาเข้าเส้นเลือดหรือป่าว แล้วต้องกังวลมั้ย
สวัสดีค่ะ การรับวัคซีนป้องกันโรคโควิด 19 นั้นมีความสำคัญ โดยการฉีดวัคซีนจะช่วยสร้างการตอบสนองของภูมิคุ้มกันในร่างกาย ช่วยป้องกันการติดเชื้อ ลดความรุนแรงของอาการหรือการเกิดภาวะแทรกซ้อนหากเกิดการติดเชื้อขึ้นโดยการไปรับวัคซีนนั้น ปัจจุบันจะเป็นวิธีการฉีดเข้ากล้ามเนื้อต้นแขน ซึ่งอาจจะมีเลือดซึมตามออกมาหรือไม่ก็ได้ การมีเลือดหรือไม่มีเลือดออกมาไม่ได้บ่งบอกว่าวัคซีนเข้าสู่ร่างกายหรือไม่ และการฉีดวัคซีนไม่ได้ฉีดเข้าเส้นเลือดโดยตรง แต่เป็นการปักลงไปที่กล้ามเนื้อให้ร่างกายดูดซึมต่อหลังจากนั้นค่ะ